

Dunavecsei Roma Nemzetiségi Önkormányzat Képviselő-testülete


2362-5/2023


JEGYZŐKÖNYV

Készült a Képviselő-testület 2023. május 31-én de. 1000 órakor megtartott üléséről

Az ülés helye: Dunavecsei Polgármesteri Hivatal Díszterme

Jelen vannak: Kun Józsefné, Sukiné Krizsán Klaudia

Tanácskozási joggal jelen vannak:
Nagy Erzsébet jegyző asszony, Ginál Róbert gazdasági vezető

Jegyzőkönyvvezető: Némethné Kecskés Magdolna

Kun Józsefné elnök asszony
Köszöntöm a megjelenteket. Megállapítom, hogy a képviselő-testület határozatképes. Ezzel a Képviselő-testület ülését megnyitom. A jegyzőkönyvet Sukiné Krizsán Klaudia képviselő asszony fogja hitelesíteni. Javaslom, hogy a meghívóban szereplő napirendi pontokat fogadjuk el, azzal a kiegészítéssel, hogy a 4.) napirendi pontot töröljük, helyére 4.) a) Roma nap megrendezése; 4.) b) Kirándulás megszervezése kerüljön. 
Megkérdezem a Képviselő-testület tagjaitól, hogy ki ért egyet a felsorolt napirendi pontokkal?

A Képviselő-testület tagjai 2 igen szavazattal, ellenszavazat nélkül az alábbi határozatot hozza:

6/2023. (V.31.) R.N. Kt. normatív határozata
Napirend elfogadása
(2023. május 31.)


Határozat

1./ Dunavecsei Roma Nemzetiségi Önkormányzatának Képviselő-testülete a 2023. május 31-i ülés napirendi pontjait az alábbiak szerint fogadja el:

NAPIREND: 

1.) Jelentés a lejárt határidejű határozatok végrehajtásáról, a tett intézkedésekről, tájékoztató a két ülés közötti jelentősebb eseményekről
Előadó: Kun Józsefné elnök

2.) Javaslat a 2022. évi belső ellenőrzési jelentés elfogadására
Előadó: Ginál Róbert gazdasági vezető

3.) Javaslat a 2022. évi zárszámadás elfogadására
Előadó: Ginál Róbert gazdasági vezető

4.) Egyéb ügyek
a) Javaslat a Roma nap megrendezésére
Előadó: Sukiné Krizsán Klaudia

b) Javaslat Kirándulás megszervezésére
Előadó: Sukiné Krizsán Klaudia


2./ A határozatról értesülnek:
· Kun Józsefné elnök 
· Nagy Erzsébet jegyző


A napirendi pontok elfogadása után megkezdődik a tárgyalásuk.


1.) Napirend
Jelentés a lejárt határidejű határozatok végrehajtásáról, a tett intézkedésekről, tájékoztató a két ülés közötti jelentősebb eseményekről

Kun Józsefné elnök asszony
Lejárt határidejű határozatunk nem volt. Az előző ülés óta jelentősebb eseményünk a Roma Fórum volt, amely most Dunavecsén került megrendezésre. Minden hónapban van ilyen fórum és mindig másik településen. A Bács-Kiskun Vármegyei elnökökkel folytattunk eszmecserét, mindenki elmondta az aktuális problémáját és, hogy miben tudnánk egymást segíteni

A Képviselő-testület tagjai a tájékoztatót 2 igen szavazattal, határozathozatal nélkül tudomásul veszik.

2.) Napirend
1.) Javaslat a 2022. évi belső ellenőrzési jelentés elfogadására

Kun Józsefné elnök asszony
Felkérem Ginál Róbert gazdasági vezetőt, hogy tájékoztasson minket a második napirendi pontról.

Ginál Róbert gazdasági vezető
Köszöntök Mindenkit! A 2022. évi belső ellenőrzés keretében a kiküldetések elszámolásának vizsgálata volt betervezve és ez is valósult meg. Ez 2022. augusztusában zárult le. A jelentés komolyabb megállapítást nem tartalmazott. Néhány esetben adminisztratív hiányosságokat jelöltek meg a kiküldetési rendelvények kitöltésénél mi az ami mindig fel kell, hogy kerüljön a nyomtatványra, valamint jelezték azt is, hogy a kilométer alátámasztásokhoz kérik minden esetben kinyomtatni az útvonal tervezőből a dokumentumot ami alátámasztja milyen távolság kerül elszámolásra. Külső ellenőrzés nem volt. Az ellenőrzési jelentés az előterjesztéshez csatolva kiküldésre került. Annyi kérésem lenne még, hogy a belső ellenőrtől visszaérkezett az ellenőrzési jelentésnek az aláírt változata, amire szükség lenne még egy aláírásra.


Kun Józsefné elnök asszony
Megkérdezem a képviselő-testület tagjaitól, hogy ki ért egyet a Dunavecsei Roma Nemzetiségi Önkormányzat 2022. évi belső ellenőrzési jelentésével?

Kérdés, vélemény nem hangzott el – a képviselők a tájékoztatót, 2 igen szavazattal, ellenszavazat nélkül az alábbi határozatot hozzák:

7/2023. (V.31.) R.N. Kt. határozata
Javaslat a 2022. évi belső ellenőrzési jelentés elfogadására
 (2023. május 31.)


Határozat

1./ Dunavecsei Roma Nemzetiségi Önkormányzatának Képviselő-testülete a 2022. évi belső ellenőrzési jelentést az alábbiak szerint fogadja el:

1./  A Dunavecsei Roma Nemzetiségi Önkormányzat úgy határoz, hogy elfogadja a beszámolót 2022. évi belső ellenőrzési jelentésről.

Határidő: azonnal
Felelős:
· Kun Józsefné elnök
· Ginál Róbert gazdálkodási csoportvezető

A határozatról értesülnek:
· Nagy Erzsébet jegyző
· Kun Józsefné elnök
· Ginál Róbert gazdálkodási csoportvezető



3.) Napirend 
Javaslat a 2022. évi zárszámadás elfogadására

Kun Józsefné elnök asszony
Felkérem Ginál Róbert gazdasági vezetőt, hogy tájékoztasson minket a második napirendi pontról.

Ginál Róbert gazdasági vezető
A 2022. évi zárszámadás a Roma Önkormányzatnak minden probléma nélkül lezajlott. A szükséges kiadásoknak meg volt a fedezete. Bevételi oldalon 1 190 000 Ft támogatása volt az önkormányzatnak, valamint az előző évről 1 180 702 Ft áthozott maradványa volt. Az utóbbi években már úgy módosították a támogatást, hogy nem 1, hanem 2 évig felhasználható és így áthozható az előző évről. A bevételeket a 2-es számú táblázat tartalmazza. Kiadás összesen 2 309 818 Ft volt, ez személyi juttatásokból, a személyi juttatások járulékaiból, dologi kiadásokból és beruházásokból épült fel. 

Kun Józsefné elnök asszony
Megkérdezem a képviselő-testület tagjaitól, hogy ki ért egyet a Dunavecsei Roma Nemzetiségi Önkormányzat 2022. évi zárszámadásával?


A képviselők a tájékoztatót, 2 igen szavazattal, ellenszavazat nélkül az alábbi határozatot hozzák:

	8/2023. (V.31.) Kt. határozata
Javaslat a 2022. évi zárszámadás elfogadására
(2023. május 31.)                                                                             Határozat

	H a t á r o z a t

		Dunavecsei Roma Nemzetiségi Önkormányzat (továbbiakban: Nemzetiségi Önkormányzat) megtárgyalta a „Roma Nemzetiségi Önkormányzat 2022. évi zárszámadása” című előterjesztését és a következő határozatot hozza:

	
	
	
	
	
	
	

	1./ A Nemzetiségi Önkormányzat úgy határoz, hogy a 2022. évi zárszámadásának kiadási főösszegét

	2 370 702
	 Ft összeggel, ezen belül

	Kiemelt jogcím
	Eredeti ei.
	Módosított ei.
	Tény

	K1 személyi juttatások
	500 000
	298 613
	298 613

	K2 személyi juttatások járulékai
	88 031
	76 884
	16 000

	K3 dologi kiadások
	1 220 000
	1 934 215
	1 934 215

	K5 Egyéb működési célú kiadások
	362 671
	 
	 

	K6 Beruházások
	50 000
	60 990
	60 990

	Összesen:
	2 220 702
	2 370 702
	2 309 818

	kiemelt jogcímek szerinti bontásban fogadja el.

	
	
	
	
	
	
	

	2./ A Nemzetiségi Önkormányzat úgy határoz, hogy a 2022. évi zárszámadásának bevételi főösszegét

	2 370 702
	 Ft összeggel, ezen belül

	Kiemelt jogcím
	Eredeti ei.
	Módosított ei.
	Tény

	B1 Működési célú támogatások áht-n belülről
	1 040 000
	1 190 000
	1 190 000

	B2 Felhalmozási célú támogatások áht-n belülről
	 
	 
	 

	B3 Közhatalmi bevételek
	 
	 
	 

	B4 Működési bevételek
	 
	 
	 

	B8 Finanszírozási bevételek működési célra
	1 180 702
	1 180 702
	1 180 702

	Összesen:
	2 220 702
	2 370 702
	2 370 702

	kiemelt jogcímek szerinti bontásban fogadja el.

	
	
	
	
	
	
	

	3./ A Nemzetiségi Önkormányzat a kiadásait az 1. pontban, valamint az 1. számú részletező táblázatban foglaltaknak megfelelően jóváhagyja.

	
	
	
	
	
	
	

	4./ A Nemzetiségi Önkormányzat a bevételeit a 2. pontban, valamint az 2. számú részletező táblázatban foglaltaknak megfelelően jóváhagyja.

	
	
	
	
	
	
	

	5./ A Nemzetiségi Önkormányzat  a határozat mellékleteit - 1. számú melléklet költségvetési egyenleg, 2. sz. melléklet létszámkeret, 3. sz. melléklet Költségvetési mérleg, 4. sz. melléklet Pénzeszközök változása, 5. sz. melléklet Többéves kihatással járó döntések, 6. sz. melléklet Közvetett támogatások, adóelengedések, adókedvezmények,  7. sz. melléklet Középtávú tervezés, 8. sz. melléklet Adósságállomány alakulása,  9. sz. melléklet Vagyonkimutatás, 10. sz. melléklet Kötelezettségek és részesedések alakulása, 11. sz. melléklet Költségvetési maradvány, 12. sz. melléklet Kötelező feladatok, 13. sz. melléklet Uniós pályázatok - az azokban  foglaltak szerint jóváhagyja.



	
	
	
	
	
	

	Határidő: azonnal

A határozatról értesülnek:


	       - Kun Józsefné elnök
	
	

	       - Nagy Erzsébet jegyző
	
	

	       - Vörös Sándor polgármester
	
	

	       - Ginál Róbert gazdálkodási csoportvezető
	
	

	       - Irattár
	
	




4.) Napirend
Egyéb ügyek
a) Javaslat Roma nap megrendezésére

Kun Józsefné elnök asszony
Megkérem Sukiné Krizsán Klaudiát, hogy tájékoztasson minket a rendezvénnyel kapcsolatban. 

Sukiné Krizsán Klaudia
Köszöntök Én is Mindenkit. Sajnos idő és hely hiányában csak egyetlen dátumot tudtunk a Bagó várban igénybe venni ez pedig 2023.07.08., így ezen a napon szeretnénk megtartani a szokásos Roma Napot. Szeretnénk a gyerekeknek ingyen vattacukrot és ugráló várat biztosítani. Gyermek szépségversenyt, táncversenyt, különböző vetélkedőket és este pedig retro diszkót szeretnénk rendezni.

Nagy Erzsébet jegyző 
Főzni is szeretnétek valamit?


Sukiné Krizsán Klaudia
Természetesen most is szeretnénk megvendégelni a más településről érkezőket. Valami olyanra gondoltunk, ami tartalmas és gyorsan is kész van. 

Nagy Erzsébet jegyző 
Milyen összegre gondoltatok?

Kun Józsefné elnök
400 000 Ft-ra gondoltunk.


A képviselők a tájékoztatót, 2 igen szavazattal, ellenszavazat nélkül az alábbi határozatot hozzák:

9/2023.(V.31.) Kt. határozata
Javaslat Roma nap megrendezésére
(2023. május 31.)
Határozat

1./ A Dunavecsei Roma Nemzetiségi Önkormányzat Képviselő-testülete úgy határoz, hogy a megrendezi a Roma napot.

2./ A Dunavecsei Roma Nemzetiségi Önkormányzat Képviselő-testülete úgy határoz, hogy 400.000 forintot elkülönít a rendezvény megtartására.

3./ Felkéri Ginál Róbert gazdasági vezetőt, hogy az 2./ pontban szereplő összegeket a nemzetiségi önkormányzat költségvetésébe tervezze be.

4./ Felelős: 	Kun Józsefné elnök
	Ginál Róbert gazdasági vezető

5./ Ezen határozatról értesülnek:
· Kun Józsefné elnök
· Nagy Erzsébet jegyző
· Ginál Róbert gazdasági vezető


4.) Napirend
Egyéb ügyek
b) Javaslat Kirándulás megszervezésére

Kun Józsefné elnök asszony
Megkérem Sukiné Krizsán Klaudiát, hogy tájékoztasson minket a rendezvénnyel kapcsolatban. 

Sukiné Krizsán Klaudia
A szokásos nyári kirándulásunkat is szeretnénk idén is megtartani, bár konkrét időpontunk még nincsen. Erre a rendezvényre 300 000 Ft-ot fogunk valószínűleg felhasználni.

A képviselők a tájékoztatót, 2 igen szavazattal, ellenszavazat nélkül az alábbi határozatot hozzák:

10/2022. (V.31.) Kt. határozata
Javaslat Kirándulás megszervezésére
(2023. május 31.)

Határozat


1./ A Dunavecsei Roma Nemzetiségi Önkormányzat Képviselő-testülete úgy határoz, hogy a megrendezi a Kirádulást.

2./ A Dunavecsei Roma Nemzetiségi Önkormányzat Képviselő-testülete úgy határoz, hogy 300.000 forintot elkülönít a rendezvény megtartására.

3./ Felkéri Ginál Róbert gazdasági vezetőt, hogy az 2./ pontban szereplő összegeket a nemzetiségi önkormányzat költségvetésébe tervezze be.

4./ Felelős: 	Kun Józsefné elnök
	Ginál Róbert gazdasági vezető

5./ Ezen határozatról értesülnek:
· Kun Józsefné elnök
· Nagy Erzsébet jegyző
· Ginál Róbert gazdasági vezető


Az ülésen több napirend nem volt, az elnök asszony megköszönte a megjelenést és a képviselő munkáját, majd az ülést 1050-kor bezárta.
K.m.f.

 Kun Józsefné					         	     Sukiné Krizsán Klaudia
nemzetiségi önkormányzat   					      jegyzőkönyv hitelesítő
   elnöke			 

